کامرس اور صنعت کی وزارتہ
مرکز کی طرف سے اولین اسٹارٹ اپ انڈیا انوویشن ویک کا انعقاد 10 سے 16 جنوری 2022 تک
صنعت کاری کا جشن منانے اور جدت طرازی کو فروغ دینے کے لئے ملک کی اہم نئی صنعتوں، صنعت کاروں، سرمایہ کاروں، پرورش گاہوں، سرمایہ کاری کرنے والے اداروں، بینکوں، پالیسی سازوں اور دوسروں کو ایک پلیٹ فارم پر لانے کی تقریب
"اسٹارٹ اپ انڈیا انوویشن ویک"
ہندوستان بھر میں کاروبار کی وسعت اور گیرائی کا مظہر
صنعت اور داخلی تجارت کے فروغ کا محکمہ  10 سے 16 جنوری 2022 تک پہلا اسٹارٹ اپ انڈیا انوویشن ویک منعقد کر رہا ہے۔ ایک ہفتے تک جاری رہنے والے اس غیر روایتی اختراعی جشن کا مقصد ہندوستان کی آزادی کے 75 ویں سال 'آزادی کا امرت مہوتسو' کی یاد منانا ہے اور اسے پورے ہندوستان میں کاروبار کی وسعت اور گیرائی کا مظہر بنایا گیا ہے۔
قابل ذکر بات یہ ہے کہ اسٹارٹ اپس کی دنیا میں، 2021 کو 'یونیکورن سال' کا نام دیا گیا ہے جس میں سال بھر میں چالیس سے زیادہ یونیکورن شامل کئے گئے ہیں۔
ہندوستان اسٹارٹ اپ کمپنیوں میں عالمی اختراع کے مرکز کے طور پر ابھر رہا ہے۔آج ہندوستان میں نئی صنعتیں تیزی سے بڑھ رہی ہیں اور ملک اس شعبے میں تیسرے نمبر پر ہیں۔ آج تک ڈی پی آیہ آئی ٹی نے 61,000 سے زیادہ نئی صنعتوں کی منظوری دی ہے۔ ملک کی ہر ریاست اور مرکز کے زیر انتظام علاقے میں کم از کم ایک نئی صنعت ہے اور 633 اضلاع میں پھیلی 55 نئی صنعتوں کی نمائندگی کرنے والے ملک کے اسٹارٹ اپ نے 2016 سے اب تک 6 لاکھ سے زیادہ روزگار کے مواقع پیدا کئے ہیں۔ 45 فیصد نئی صنعتیں 2- ٹیر اور 3- ٹیر شہروں میں ہیں جن میں سے 45 فیصد نئی صنعتیں خاتوں صنعتکاروں نے شروع کی ہیں۔ ان نئی صنعتوں کے اندر ہندوستان کو عالمی ویلیو چین کا حصہ بنانے کا عمل تیز کرنے اور عالمی سطح پر اثر ڈالنے کی صلاحیت ہے۔
اس اسٹارٹ اپ اینڈ انوویشن فیسٹیول کا بنیادی مقصد ملک کی اہم نئی صنعتوں، صنعت کاروں، سرمایہ کاروں، پرورش گاہوں، سرمایہ کاری کرنے والے اداروں، بینکوں، پالیسی سازوں اور دوسروں کو ایک پلیٹ فارم پر لانا ہے تاکہ صنعت کاری کا جشن منایا جا سکے اور جدت طرازی کو فروغ دیا جا سکے۔ مزید برآں، اس کا مقصد نئی صنعتوں کے لئے سازگار ماحول پیدا کرنا، علم کا تبادلہ کرنا اور کاروباری نظام تیار کرنا ہے۔ اسٹارٹ اپ سرمایہ کاری کے لئے عالمی اور ملکی سرمائے کو تیز کرنا؛ نوجوانوں کی جدت طرازی اور کاروبار کے لئے حوصلہ افزائی اور انہیں متحرک کرنا، اسٹارٹ اپس کو مارکیٹ تک رسائی فراہم کرنا اور ہندوستان کے اعلیٰ معیار، اعلیٰ تکنیکی اور کم خرچ اختراعات کی نمائش ہے۔
ریاستوں/ مرکز کے زیر انتظام علاقوں اور حکومت ہند کے مختلف محکموں کی شرکت سے ہفتہ بھر چلنے والی اس پروگرام میں انٹرایکٹو سیشنز، ورکشاپس اور پریزنٹیشنز کے ذریعے اسٹارٹ اپ ایکو سسٹم کے کلیدی پہلوؤں پر توجہ دی جائے گی جیسے نئی صنعتوں کیلئے اکیڈمیا اور مینٹرشپسپورٹ، نئی صنعتوں کو انکیوبیشن اور ایکسلریشن سپورٹ، کارپوریٹس اور گورنمنٹ کے ذریعے مارکیٹ تک رسائی، اور گلوبل بننے کے لیے فنڈنگ اور بین اقوامی سہولتیں۔ اس کے علاوہ، شناخت شدہ موضوعات کی بنیاد پر، مختلف متوازی سرگرمیاں ہوں گی جیسے کہ تجربہ بوتھ، پچنگ یا ریورس پچنگ سیشن، اور ختراعی شوکیسیز۔
ایونٹ کے لئے رجسٹریشن کا لنک یہ ہے::
https//www.startupindiainnovationweek.in
ہفتہ بھر کے جشن کی جھلکیاں:
- اسٹارٹ اپس کے ساتھ معزز وزیر اعظم کی بات چیت
- نیشنل اسٹارٹ اپ ایوارڈز 2021 کے نتائج کا اعلان
- دوردرشن اسٹارٹ اپ چیمپئنز 2.0 شو کا آغاز
- عالمی اور گھریلو سرمایہ کاروں کے ساتھ گول میز میٹنگ
- ڈیجیٹل کاروبار ڈیجیٹل حکمت عملی کے لئے اوپن نیٹ ورک کا آغاز
- مختلف سیشنوں میں وزارت تعلیم، نیتی آیوگ، پی ایس اے، ڈی بی ٹی، ڈی ایس ٹی، میٹی، وزارتِ دفاع اور سماجی انصاف اور تفویض اختیارات کی وزارت سمیت دیگر محکموں کی شرکت۔
- ماہی پروری کے محمکمے کی طرف سے 'فشریز اسٹارٹ اپ گرینڈ چیلنج' کا آغاز
- ملک بھر سے اسٹارٹ اپس کے لیے پچنگ سیشنز اور کارپوریٹ کنیکٹ پروگرام۔
ہفتہ بھر کی تقریبات کی اہم یومیہ جھلکیاںیہ ہیں:
دن 1